అన్నక్యాంటీన్ల మూసివేతపై బొత్స క్లారిటీ - Botsa clearity on Anna Canteens closed issue - EENADU
అమరావతి: అతితక్కువ ధరలకు ఆహారాన్ని అందించడానికి ఉద్దేశించిన క్యాంటీన్లను ప్రజలకు మరింత ఉపయోగపడే రీతిలో తీర్చిదిద్దడానికి ప్రభుత్వం సంకల్పించిందని, వీటి నిర్వహణలో ఉన్న లోటుపాట్లని సరిదిద్దేలా చర్యలు తీసుకుంటున్నామని పురపాలక శాఖ మంత్రి బొత్స సత్యనారాయణ వెల్లడించారు. క్యాంటీన్లను మూసివేసే ఆలోచనేదీ లేదని స్పష్టం చేశారు. త్వరలోనే మార్పు చేర్పులతో రాయితీపై ఆహార క్యాంటీన్లను ప్రారంభిస్తామని మంత్రి తెలిపారు. అన్న క్యాంటీన్ల మూసివేతపై ప్రతిపక్షాలు చేస్తున్న విమర్శలతో పాటు మీడియాలో వస్తున్న కథనాలపై ఈ మేరకు ఆయన స్పందించారు.
పట్టణ ప్రాంతాల్లో గతంలో నిర్మించిన 182 అన్న క్యాంటీన్లలో చాలా వరకు ఒక నిర్దిష్టమైన ప్రణాళిక లేకుండా ఏర్పాటు చేశారని, వీటివల్ల ఆశించిన స్థాయిలో ఫలితాలు రావడం లేదని ఆయన అభిప్రాయపడ్డారు. ఎన్నికలకు ముందు ఎంతో హడావుడిగా, ప్రచార ఆర్భాటంతో వీటిని ప్రారంభించిన గత ప్రభుత్వం.. వీటి నిర్మాణానికి సంబంధించిన కోట్లాది రూపాయల బిల్లులతో పాటు, నిర్వహణ ఖర్చులను కూడా చెల్లంచలేదన్నారు. నిర్మాణాలకు సంబంధించి దాదాపు రూ.50 కోట్లు, వీటిలో పంపిణీ చేసిన ఆహారానికి సంబంధించి మరో రూ.40 కోట్లు పెండింగ్‌లో ఉంచారని ఆరోపించారు. ఒక్కపైసా కూడా ఇవ్వకుండా కోట్ల రూపాయల్లో అప్పుపెట్టి విపరీతంగా ప్రచారం చేసుకున్నారని దుయ్యబట్టారు. ఇన్ని తప్పులు తమపై ప్రతిపక్ష పార్టీ సభ్యులు విమర్శలు చేయడం విడ్డూరంగా ఉందన్నారు.
మొత్తం క్యాంటీన్లలో 68 మాత్రమే ప్రస్తుతం ప్రజలకు అందుబాటులో ఉన్నాయని గుర్తించామన్నారు. ప్రజా ప్రయోజనాలతో పాటు, క్యాంటీన్లను వినియోగించే వారికి ఏవి అవసరమో, ఏ ప్రదేశాల్లో వీటి ఆవశ్యకత ఉందో అన్న వాటిని క్షుణ్ణంగా అధ్యయనం చేసి కొత్త పాలసీని తీసుకొచ్చి చర్యలు తీసుకుంటామని ఆయన స్పష్టం చేశారు.
annakyantinla moosivetapai botsa clarity - Botsa clearity on Anna Canteens closed issue - EENADU
amaravati: atitakkuva dharalaku aahaaraanni andinchadaaniki uddesinchina cantinlanu prajalaku marinta upayogapade reetilo teerchididdadaaniki prabhutvam sankalpinchindani, veeti nirvahanalo unna lotupaatlani sarididdela charyalu teesukuntunnamani purapaalaka saakha mantri botsa satyanarayana velladinchaaru. cantinlanu moosivese aalochaneedii ledani spashtam chesaru. twaralone maarpu cherpulatho raayiteepai aahaara cantinlanu praarambhistaamani mantri telipaaru. anna cantinla moosivetapai pratipakshaalu chestunna vimarsalatoe paatu medialo vastunna kathanaalapai ee meraku aayana spandinchaaru.
pattana praantaallo gatamlo nirminchina 182 anna cantinlalo chala varaku oka nirdishtamaina pranaalika lekunda erpaatu chesarani, veetivalla aasinchina sthaayilo phalitaalu ravadam ledani aayana abhipraayapaddaaru. ennikalaku mundu entho hadavudiga, prachaara aarbhaatamto veetini praarambhinchina gatha prabhutvam.. veeti nirmaanaaniki sambandhinchina kotladi roopaayala billulatho paatu, nirvahana kharchulanu kuudaa chellanchaledannaru. nirmaanaalaku sambandhinchi daadaapu roo.50 kotlu, veetilo pampinee chesina aahaaraaniki sambandhinchi maro roo.40 kotlu pendingle unchaarani aaropinchaaru. okkapaisa kuudaa ivvakunda kotla roopaayallo appupetti vipareetamgaa prachaaram chesukunnarani duyyabattaaru. inni tappulu tamapai pratipaksha party sabhyulu vimarsalu cheyadam vidduuramgaa undannaaru.
mottam cantinlalo 68 matrame prastutam prajalaku andubaatulo unnaayani gurtinchaamannaaru. praja prayojanaalato paatu, cantinlanu viniyoginche vaariki evi avasaramo, e pradesaallo veeti aavasyakata undo anna vaatini kshunnamgaa adhyayanam chesi kotta paalaseeni teesukochi charyalu teesukuntaamani aayana spashtam chesaru.